Source: http://www.obecrokycany.sk/--23-269-vzn-12019
Timestamp: 2019-09-17 08:38:09+00:00

Document:
Rokycany | Oficiálne stránky obce | Aktuality | VZN 1_2019
VZN 1_2019
Smernice a VZN / VZN č. 1/2019 o výške mesačného príspevku na čiastočnú úhradu nákladov škôl a školských zariadení
OBCE ROKYCANY
schválené dňa: 04.03.2019
platnosť od: 20.3.2019
Obec Rokycany podľa §6, odst. 1 v nadväznosti na §11, odst. 4 písm. g) Zákona č. 369/1990 Zb. o obecnom zriadení v znení neskorších predpisov a v súlade s §114 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, §6 Zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov, §2 Zákona č. 597/2003 Z. z. Zákon o financovaní základných škôl, stredných škôl a školských zariadení a o zmene a doplnení niektorých zákonov
toto Všeobecne záväzné nariadenie č. 1/2019
Všeobecne záväzné nariadenie (ďalej len „VZN“ sa vydáva pre základnú školu v zriaďovateľskej pôsobnosti Obce Rokycany a určuje výšku mesačného príspevku na čiastočnú úhradu nákladov na činnosti školského klubu detí.
Školský klub detí je súčasťou školy, ktorá zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania a v čase školských prázdnin. Činnosť, ktorú zabezpečuje školský klub detí, nie je totožná s činnosťou zabezpečovanou centrom voľného času podľa §116, Zákona č. 245/2008 Z. z.
Obec ako zriaďovateľ určí výšku mesačného príspevku na čiastočnú úhradu nákladov na činnosť školského klubu detí.
K zdrojom financovania školského klubu detí sú aj príspevky od žiakov, rodičov alebo inej osoby, ktorá má voči žiakovi vyživovaciu povinnosť, na čiastočnú úhradu nákladov na výchovu a vzdelávanie v školských kluboch.
Výška príspevku v školskom klube detí na čiastočnú úhradu nákladov spojených s činnosťou školského klubu detí v zriaďovateľskej pôsobnosti obce, ktorou prispieva žiak, rodič alebo iná osoba, ktorá má voči žiakovi vyživovaciu povinnosť je mesačne 4€.
Príspevok sa uhrádza vopred do 15. dňa príslušného kalendárneho mesiaca.
Výšku mesačného príspevku na čiastočnú úhradu nákladov na činnosti školského klubu detí upravuje toto VZN obce, ktorá je jeho zriaďovateľom.
Zriaďovateľ školského klubu detí môže rozhodnúť o znížení alebo odpustení príspevku, ak o to písomne požiada zákonný zástupca a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi.
Na tomto VZN sa uznieslo Obecné zastupiteľstvo v Rokycanoch dňa uznesením č. 4/2019
Toto VZN nadobúda účinnosť dňom 1.2.2019
Vyvesené dňa: 8.1.2019
Zvesené dňa 23.1.2019
V Rokycanoch 6.3.2019

References: §6
 §11
 §114
 §6
 §2
 §116